open-index/open-wikipedia-markdown huggingface dataset:
Nikolai Leskov

**Nikolai Semionovich Leskov** (en ) nado en Gorokhovo, no oblast' de Oryol, no 16 de febreiro de 1831 Gregoriano / 4 de febreiro Xuliano e finado en San Petersburgo, Imperio Ruso, no 5 de marzo de 1895 Greg. /21 de febreiro Xul. foi un escritor ruso de novelas e contos. Os seus relatos están considerados un dos cumes da Era Dourada da literatura rusa.

## Traxectoria 
Leskov formouse no instituto e traballou nun xulgado penal da súa cidade natal. Despois trasladouse a Kíiv, onde participou en círculos de estudantes e dedicouse ao comercio. 

Na década de 1860 comezou a traballar como escritor e xornalista e trasladouse a San Petersburgo.

Nos seus contos e novelas, describiu a sociedade rusa do seu tempo. O seu estilo era único e innovador e foi moi apreciado por escritores como Tolstoi, Chéjov e Gorki.

### Lady Macbeth de Mtsensk 
A súa novela curta *Lady Macbeth de Mtsensk* ou *Lady Macbeth do distrito de Mtsensk* (1865) trata da vida de Katerina Izmailova, unha muller rusa casada e sen fillos, que sofre a opresión do seu sogro Boris e a indiferenza do seu marido Zinovy. Cando este viaxa por negocios, Katerina inicia unha relación adúltera co criado Sergei. Após seren descubertos, Katerina envenena a Boris e libera a Sergey, Cando Zinovy regresa, descobre a infidelidade e tamén é asasinado pola súa muller e Sergei. Casan, pero a verdade descúbrese e son encarcerados nas *kátorgas*. De camiño a Siberia, Sergei é infiel con outra muller. Katerina, devastada, asasina á rival e suicídase. 

Inspirou unha ópera homónima (*Леди Макбет Мценского уезда* transliterado, *Ledi Mákbet Mtsénskogo Uyezda* Op. 29, coñecida tamén como )  de Dimitrii Shostakovich.

## Notas 
## Véxase tamén 
* Literatura rusa
Gafo

miniatura |O Gafo no libro *Terra de Melide*, ano 1929.

O **gafo** é un personaxe do folclore galego. Como adxectivo popular pode referirse a un enfermo de lepra, alguén molesto ou quen por algunha enfermidade ten contraídos ou curvados os dedos. Dentro do folclore da mitoloxía galega refírese a unha influencia máxica negativa, unha crenza de tipo animista.

O autor galego Vicente Risco e o párroco de Melide Amador Rodríguez Martínez definen do seguinte xeito a crenza no gafo:

.

## Notas
Lady Macbeth do distrito de Mtsensk (ópera)

***Lady Macbeth do distrito de Mtsensk***, en , trans. *Ledi Makbet Mtsenskogo Uyezda*) é unha ópera en catro actos do compositor ruso Dmitri Shostakovitch, estreada en 1934.

## Argumento 
O libreto de Alexandre Preis está inspirado na novela curta do mesmo nome publicada en 1865 por Nikolai Leskov. Ambientada na Rusia do século XIX, conta a historia dunha muller casada e presionada polo seu sogro por non ter fillos, Katerina Lvovna Izmaylova, que se namora doutro home e acaba cometendo asasinatos. O guión é escuro, con moita violencia e sexo; o *New York Sun* cualificouna de "pornofonía".

O título fai referencia a Lady Macbeth, a antiheroína da traxedia shakespeariana *Macbeth* (1606); porén, intepretacións posteriores buscaron empatizar, a pesar dos seus crimes, cunha Katerina "vítima do patriarcado".

## Historia 
[miniatura|300x300px|Artigo do *[Pravda* "СУМБУР ВМЕСТО МУЗЫКИ" ("CAOS" ou "RUÍDO EN LUGAR DE MÚSICA").]]
Estreouse en 1934 no Teatro Mikhaylovsky de San Petersburgo (daquela Leningrado), con enorme éxito de público e crítica. Nos anos seguintes representouse en escenarios de todo o mundo. A ópera, con todo, fíxose aínda máis famosa debido á intervención das autoridades soviéticas: en 1936, funcionarios do goberno comunista, incluído Josef Stalin, asistiron a unha representación no Teatro Bolshoi. Na edición do 28 de xaneiro do xornal *Pravda*, publicouse unha crítica severa que cualificaba a ópera de cacofonía e "ruído en lugar de música", e que entre outras cousas o autor carecía de conciencia de clase, "ignoraba as exixencias da cultura soviética" e preocupábase pouco polo seu público. 

Ante esta acusación, Shostakóvitch comezou a temer pola súa liberdade artística e en 1937 escribiu a súa *Quinta Sinfonía* nun ton moito máis convencional, seguindo os parámetros do realismo socialista, aclamada pola crítica soviética. Foi descrita polo propio autor como "a resposta dun artista soviético á xusta crítica". 

Esta foi a última ópera de Shostakovich. Na década de 1960 compuxo unha nova versión, eliminando as partes máis controvertidas. Actualmente, con todo, a composición orixinal é a máis interpretada.

## Notas 
## Véxase tamén 
### Bibliografía 
* Bruce Scott. ''Opera Vs. Politics: Shostakovich's Lady Macbeth''. National Public Radio.

### Outros artigos 
* Dmitrii Shostakovich
* Literatura rusa
* Nikolai Leskov

### Ligazóns externas 
* Shostakovich 'Lady Macbeth of Mtsensk'  Condutor Teodor Currentzis, director Henryk Baranowski, representación da Ópera Estatal de Novosibirsk en 2016 (youtube.com)
Forever Pavot

**Forever Pavot** é un grupo musical francés creado en 2012.

## Historia
O grupo creouno o pianista de jazz e cantante Émile Sornin, quen enrolou a Maxime Daoud ao baixo, Arnaud Sèche á frauta e a Cedric Laban na batería, nun conxunto cambiante no que tamén traballa o produtor Sami Osta nos arranxos finais dos discos. Influenciados nas bandas sonoras do xénero italiano de cinema do Giallo a crítica referencia a súa música como rock progresivo e jazz-rock.. 
## Discografía
**Forever Pavot* (La Ogue, 2012)
**Rhapsode* (Born Bad, 2104)
**Le Bon Coin Forever* (Le Confort moderne, 2016)
**La Pantoufle* (Born Bad Records, 2017)
**L´idiophone* (Born Bad Records, 2023)
**Forever XP* (Born Bad Records, 2024)

## Notas 
## Véxase tamén
### Ligazóns externas 
* LE BEEFTEAK, canción de Forever Pavot 
* entrevista a Émile Sornin na Radio suíza 3Fach
Lingua innu-aimun

A **lingua innu-aimun** ou **montagnais** é unha lingua algonquina falada por uns 10.000 membros do pobo innu en Labrador e o Quebec, no leste do Canadá. Forma parte do continuo dialectal cree-montagnais-naskapi, e conta con varios dialectos dependendo da comunidade. O innu-aimun está clasificado como "vulnerable" polo Libro Vermello das Linguas Ameazadas da UNESCO.

## Notas 
## Véxase tamén 
### Bibliografía 
* 
* 
* 
*
Lingua cree dos bosques

A **lingua cree dos bosques** é unha lingua indíxena falada no norte das provincias de Manitoba, Saskatchewan e Alberta, no Canadá. Forma  parte do continuo dialectal cree-montagnais-naskapi. O continuo dialectal ten arredor de 116.000 falantes; a poboación exacta de falantes de cree dos bosques estímase entre 2.600 e 35.000. O cree dos bosques está clasificado como "vulnerable" polo Libro Vermello das Linguas Ameazadas da UNESCO.

## Sistema de escrita 
O sistema de escrita e a forma máis eficaz de escribir o cree dos bosques é o silabario cree, un silabario indíxena creado polo misioneiro James Evans durante a década de 1830. O sistema de escrita silábica, porén, está sendo substituído lentamente polos caracteres latinos debido á lingua que se ensina nos sistemas escolares canadenses e especialmente nas universidades.

O seguinte gráfico mostra o cadro silábico do cree dos bosques:

A estrutura básica da sílaba do cree dos bosques é (C)(w)V(C)(C) onde /h/ nunca aparecerá ao principio nin ao final das sílabas e das palabras.

Os seguintes exemplos son dun texto chamado "Encontros cos osos" falado pola señora Janet Feitz e transcrito aos silábicos do cree dos bosques, así como á ortografía romana:

## Notas 
### Referencias 
## Véxase tamén 
### Outros artigos 
* Lingua cree
Tina Pérez

**Constantina Pérez Martínez**, coñecida como **Tina Pérez**, nada en Santa Cruz de Mieres en 1929 e finada o 14 de outubro de 1965, foi unha militante comunista española. Levou a cabo labores decisivos durante a *Huelgona* de 1962 xunto ás súas compañeiras Anita Sirgo e Celestina Marrón.

## Traxectoria 
Tina Pérez naceu no seo dunha familia cunha arraigada conciencia política. O seu pai foi fusilado durante a Guerra civil e a súa nai fora detida e encarcerada. Ela e os seus seis irmáns tiveron que ser recollidos por unha tía. Politicamente activa desde a súa mocidade, aos dezaseis anos foi rapada por primeira vez pola policía ao negarse, xunto coa súa amiga Amor Gutiérrez, a fregar os locais da Falanxe.

En 1946 casou con Víctor Bayón, tamén militante activo, e tiveron en 1947 á súa filla, Blanca. En 1955 trasladáronse a vivir a La Joécara (Langreu), onde Bayón comezou a traballar no pozo Fondón e coñeceu o marido de Anita Sirgo, Alfonso Braña. O seu enterro foi multitudinario e foi considerado como unha manifestación non só de dó, senón tamén da unión e irmandade presentes nas loitas mineiras.

## Homenaxes e aparicións na cultura popular 
* Tina Pérez e a súa compañeira Anita Sirgo teñen unha rúa dedicada en Xixón, no barrio de La Camocha.
* O pintor Eduardo Arroyo lembrou a Tina Pérez en óleos e litografías a partir de 1968. 
* Carlos Álvarez Cruz dedicoulle un poema tamén a Tina Pérez.
* Aparece como personaxe no cómic *Los llazos coloraos* de Alberto Vázquez García.

## Notas
Linguas algonquinas orientais

As **linguas algonquinas orientais** constitúen un subgrupo da familia de linguas algonquinas. Antes do contacto europeo, as linguas algonquinas orientais constaban de polo menos 17 linguas, cuxos falantes ocuparon colectivamente a costa atlántica de América do Norte e as áreas interiores adxacentes, dende o que é agora a rexión Marítima do Canadá até Carolina do Norte, nos Estados Unidos. A información dispoñíbel sobre as linguas individuais varía amplamente. Algúns son coñecidas só a partir dun ou dous documentos que conteñen as palabras e as frases recollidas por misioneiros, exploradores ou colonos, e algúns documentos conteñen evidencia fragmentaria sobre máis dunha lingua ou dialecto. Moitas das linguas algonquinas orientais víronse moi afectadas pola colonización e a desposesión. As linguas micmac e maliseet-passamaquoddy teñen un número de falantes significativo, mais o abnaki occidental e o lenape (Delaware) teñen cada un menos de 10 falantes dende o ano 2000.

O algonquino oriental constitúe un subgrupo xenético separado dentro do algonquino. Outros dous grupos recoñecidos de linguas algonquinas, as algonquinas das chairas e as algonquinas centrais, son xeográficos pero non se refiren a subgrupos xenéticos.

## Clasificación 
A continuación ofrécese unha clasificación de consenso das linguas e dialectos algonquinos orientais coñecidos por Goddard (1996) con algunha emenda, por exemplo o tratamento do massachusett e o narragansett como linguas distintas. No caso de linguas pouco testemuñadas, particularmente as do sur de Nova Inglaterra, a clasificación concluínte dos rexistros escritos como linguas ou dialectos separados pode ser finalmente imposible.

* Algonquino oriental
** Abnaki
*** Abnaki
**** Abnaki oriental †
**** Abnaki occidental
*** Etchemin †
*** Maliseet–Passamaquoddy
*** Micmac
** Algonquino de Carolina †
** Delaware
*** Delaware
**** Munsee
**** Unami †
*** Mohicano †
** Nanticockan
*** Nanticoke †
*** Piscataway †
** Powhatan †
** Sur de Nova Inglaterra
*** Loup †
*** Massachusett
*** Mohegan-pequot †
*** Narragansett †
*** Quiripi †

## Notas 
### Referencias 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
*Algonquian Family
Anxo Vidal

**Anxo Vidal Rodríguez**, nado en Pontevedra en 2003 é un deportista galego que compite en kickboxing. Foi subcampión do mundo na modalidade de light contact e, subcampión de Europa de Kick light.

## Traxectoria 
Nado en Pontevedra, comezou a practicar kickboxing aos catro anos en Arcade, no Kickboxing Club Arcade, xunto ao adestrador Lito Álvarez. Instalado coa súa familia en Melilla, estivo a piques de deixar o kickboxing, ata que unha chamada do seu adestrador Lito o convenceu para continuar. Acumulou títulos en categorías inferiores e xa en categoría absoluta acadou o número 1 do ránking mundial na modalidade de kick light e o número 3 na de light contact. En novembro de 2023 disputou o Campionato Mundial celebrado na cidade portuguesa de Albufeira, participando tanto en kick light como en light contact, en ambos casos na categoría de menos de 57 kg. Na modalidade de light contact acadou a final, onde caeu ante o búlgaro Kiril Iliev, proclamándose así subcampión mundial. En kick light conseguiu a medalla de bronce.

Campión do mundo subvinteun en savate combat, Austria.

Campión de Europa en -60 kg  kickboxing Semi contact ISKA

Bronce europeo en light contact ISKA.

Bronce europeo en k1 light ISKA.

Campión na copa do mundo WAKO de Hungría, ano 2021, 2022, 2023. (Sport data)

Ouro na copa do mundo WAKO de Italia, ano 2023.

Ouro na copa do mundo WAKO de Austria, ano 2023.

Dez veces campión de España, FEKM e unha vez campión da copa de España en Kick light

Unha vez campión de España Neoprofesional 57kg OMKE, low Kick.

## Notas
Lingua loup

A **lingua loup** ou **nipmuck** é unha lingua morta, ou posiblemente un grupo de linguas, da familia algonquina que se falou na Nova Inglaterra colonial. Foi testemuñada nun caderno titulado *Mots loups* (traducido literalmente como "palabras de lobo"), recompilado por Jean-Claude Mathevet, un sacerdote que traballou entre os pobos algonquinos, que consta de 124 páxinas. A lingua do caderno *Mots loups* é diferente de todas as outras linguas de Nova Inglaterra, e crese que era falada polo pobo nipmuc. Segundo Gustafson 2000, a localización xeográfica e a fonoloxía do loup descartan a asociación con calquera outra tribo agás os nipmuck.

## Notas 
## Véxase tamén 
### Ligazóns externas 
*OLAC resources in and about the Loup A language 
*OLAC resources in and about the Loup B language 
*Nipmuc Language.org
Pidgin massachusett

O **pidgin massachusett** ou **xerga massachusett** foi un pidgin ou lingua auxiliar derivada da lingua massachusett. O seu uso está testemuñado dende os primeiros rexistros coloniais até mediados do século XVIII.. Sábese pouco sobre a lingua, mais compartía un sistema gramatical moi simplificado, con moitas características semellantes ao pidgin delaware, mellor testemuñado e que se falou nas concas hidrográficas dos ríos Hudson e Delaware. Era mutuamente intelixible coas outras linguas algonquinas do sur de Nova Inglaterra.

## Características gramaticais 
Do mesmo xeito ca o pidgin delaware, os verbos en pidgin massachusett simplifícanse nas formas inanimadas. Por exemplo, crese que Massasoit lle dixo a Winslow no seu leito de morte:  (), 'Oh Winslow, nunca te volverei ver' mais literalmente dixo 'Nunca volverei ver a Winslow'. Na lingua estándar massachusetts, o verbo sería  (),  un verbo animado transitivo, 'Eu vexo (a alguén)' ou máis directamente () , 'Véxote,' en oposición a  (),  o inanimado transitivo 'vexo iso'. A simplificación de todos os verbos a formas inanimadas fixo necesaria a incorporación de pronomes para aclarar o significado en oposición ás linguas algonquinas estándar que teñen a información pronominal codificada na declinación verbal.

## Notas 
## Véxase tamén 
### Outros artigos 
* Pidgin delaware
Municipio de Smiltene

O **municipio de Smiltene** (en letón, *Smiltenes novads*) é un dos 36 municipios de Letonia. Os 36 municipios son resultado da última reorganización do territorio aprobada o 1 de xuño de 2021,  que fusionou o antigo municipio de Smiltene, o municipio de Apes e o municipio de Rauna. Limita ao oeste co municipio de Cēsis, ao sur co municipio de Gulbene, ao leste co municipio de Alūksne e ao norte cos municipios de Valmiera e Valka, así como cos condados de Valga e Veru de Estonia. O centro comarcal está situado na propia cidade de Smiltene.. 

O municipio forma parte da nación histórica, recoñecida pola Constitución letoa, de Vidzeme.

## Historia 
Na antigüidade, as tribos bálticas e ugro-finlandesas convivían na rexión con interaccións constantes, no século X as poboacións homoxeneizáronse en latgaliáns e estonianos.

Despois da división da Livonia conquistada, o sur e o oeste do condado quedaron baixo a xurisdición do arcebispado de Riga, o norte e o leste, baixo a xurisdición da Orde de Livonia. O castelo do comandante da orde estaba en Gaujiena, o palacio do bispo, en Smiltene e Rauna.

Como resultado da guerra de Livonia, o condado quedou baixo o control da Mancomunidade de Polonia e Lituania
como parte do ducado de Livonia de Pardaugava. Despois dunha longa guerra en 1629, Suecia confirmou os seus dereitos a Vidzeme que conquistara cun tratado de paz.

Despois da Gran Guerra do Norte en 1721, o condado pasou baixo o control do Imperio Ruso e foi incluído no distrito de Valka, da gobernación de Vidzeme.

## Relixión 
O legado luterano de raíces letoas comezou en Smiltene no período da Reforma protestante durante o século XVI. Tanto o réxime nazi como o comunista perseguiron severamente a igrexa antes da devolución da liberdade relixiosa a Letonia en 1988.

*Smiltenes evaņģēliski luteriskā baznīca* é a única igrexa de Letonia que foi construída coa típico tradición de erguer a base da Igrexa en forma de cruz (en 1895) e recibiu o status de Monumento Cultural de Importancia do Estado.

A primeira igrexa de madeira luterana en Smiltene estaba no centro do castelo dos cabaleiros, construído en 1370.  En 1702, as tropas rusas queimaron a igrexa e levaron a campá a Pskov. Durante a década do 2010 a veciñanza de Smiltene creou un proxecto cultural que busca de todas as maneiras a condecoración para a igrexa de Monumento Cultural de Importancia do Estado, para asegurar a protección dos restos da Igrexa e da Sancristía e evitar perdas maiores..

## Notas 
## Véxase tamén
### Outros artigos 
*Organización territorial de Letonia
*Rexións de Letonia
Pidgin inglés-massachusett

O **pidgin inglés-massachusett** foi un pidgin ou lingua de contacto baseada no inglés que se desenvolveu no século XVII en Nova Inglaterra e Long Island, particularmente no leste de Massachusetts, como medio de comunicación entre os falantes nativos de linguas algonquinas e os colonos ingleses que empezaron a asentarse nas áreas litorais na década de 1620. O uso do pidgin inglés-massachusett coexistiu nas comunidades de fala massachusett cos seus dialectos orixinais, así como co pidgin massachusett, outra lingua de contacto que estaba baseada no massachusett. A diferenza do pidgin massachusett, que foi confundido coa lingua massachusett polos colonos ingleses, a documentación do inglés-massachusett é bastante numerosa. Como poucos dos colonos podían ou estaban dispostos a dominar a lingua massachusett ou a súa variedade pidgin, os que comerciaban e vivían directamente ao lado das aldeas indias comunicáronse neste pidgin inglés. O uso do inglés-massachusett suplantou o uso do pidgin massachusett e probablemente mesmo superou a lingua nativa na comunidade. Nun proceso susceptible de descrioulización, os falantes do pidgin inglés-massachusett comezaron a axustar a súa lingua ao inglés dos seus veciños, e dende o século XIX, todos os descendentes dos pobos de fala massachusett foron falantes monolingües de inglés.  

## Notas 
## Véxase tamén
Riverdance

***Riverdance*** é unha compañía de espectáculo teatral, formado principalmente por música e danza tradicional irlandesa, e produtos artísticos asociados, como audiovisuais e un filme de animación titulado *Riverdance: The Animated Adventure*.

## Historia 
Riverdance xurdiu dunha composición de Bill Whelan, estreándose como un acto intermedio durante o Festival de Eurovisión de 1994.  O espectáculo contou coa participación dos campións de danza irlandesa Jean Butler, Michael Flatley e o grupo vocal Anúna.

Pouco despois, o equipo de produción do matrimonio de John McColgan e Moya Doherty expandírono nun espectáculo teatral que se estreou en Dublín o 9 de febreiro de 1995. Desde entón, o espectáculo visitou máis de 450 lugares en todo o mundo e foi visto por máis de 25 millóns de persoas, sendo unha das producións de danza máis exitosas do mundo.

En 2019 lanzaron o álbum do 25 aniversario.

## Notas 
## Véxase tamén 
* Danza irlandesa
* Música irlandesa
* Davy Spillane
Amador Rodríguez Martínez

**Amador Rodríguez Martínez**, nado en Melide en 1910 e finado no mesmo concello o 15 de outubro de 1946, foi un sacerdote e investigador do folclore tradicional popular galego.

## Traxectoria 
Era fillo de José Rodríguez Ureña e de Elisa Martínez Sobrado, que rexentaron o ultramarinos Aceiteiro na Ronda da Coruña. Foi ordenado sacerdote, e exerceu o seu ministerio na vila de Melide. En xuño de 1929 uniuse ao traballo de campo do Seminario de Estudos Galegos na xeira levada a cabo na Terra de Melide, e publicou xunto con Vicente Risco o capítulo “Folklore de Melide” na monografía do ano 1933 *Terra de Melide*.
Escribiu un “Auto dos Reis Magos”, que os nenos da vila representaron na desaparecida igrexa parroquial de San Pedro. A peza incluía a seguinte estrofa:

Xosé Filgueira Valverde refírese a Amador Rodríguez, nos seguintes termos:

Finou en Melide o 15 de outubro de 1946.
## Recoñecementos 
Na década de 1990 o Concello de Melide aprobou darlle o seu nome a unha rúa na vila, mais non se inaugurou até 2010. Dita vía localízase nas proximidades do CEIP Mestre Pastor Barral.

## Notas 
## Véxase tamén 
### Bibliografía 
**Centro de Estudios Melidenses* nº 10: "Fotos de Melide, 1904-1996".
### Ligazóns externas 
* Persoeiros das letras de Melide
Utah Mammoth

O **Utah Hockey Club** é un equipo profesional de hóckey sobre xeo da cidade de Salt Lake City (Estados Unidos) que compite na Central Division, unha das dúas divisións da Conferencia Oeste da National Hockey League. Foi fundado en 2024.

## Véxase tamén 
### Ligazóns externas 
* Sitio web oficial
Lingua naskapi

A **lingua naskapi** (tamén coñecida como  ᐃᔨᒧᐅᓐ/Iyuw Iyimuun) é unha lingua algonquina falada polo pobo naskapi no Quebec e Labrador, no Canadá. A súa forma escrita é o silabario cree. O termo naskapi utilízase principalmente para referirse á lingua das persoas que viven no interior do Quebec e Labrador ou arredor de Kawawachikamach, Quebec. O naskapi é un continuo dialectal que ten moitas características lingüísticas en común co dialecto setentrional do cree oriental, e tamén comparte moitos elementos léxicos coa lingua innu-aimun. Segundo datos do censo de 2016 tiña 1.230 falantes. O naskapi está clasificado como "vulnerable" polo Libro Vermello das Linguas Ameazadas da UNESCO.

Aínda que hai unha relación lingüística e cultural moito máis estreita entre o naskapi e o innu que entre o naskapi e outras comunidades lingüísticas cree, o naskapi segue sendo único e distinto de todas as outras variedades lingüísticas da península do Quebec-Labrador.

## Notas 
## Véxase tamén 
### Ligazóns externas 
* Naskapi Lexicon 
* Languagegeek: Naskapi 
* Naskapi Language 
*OLAC resources in and about the Naskapi language
Lingua quiripi

A **lingua quiripi** (tamén coñecida como **mattabesic**, **quiripi-unquachog**, **quiripi-naugatuck** e **wampano**) é unha lingua algonquina morta falada outrora polos pobos indíxenas do suroeste de Connecticut e o centro de Long Island, incluíndo os quinnipiac, unquachog, mattabessett (wangunk), podunk, tunxis e paugussett (subgrupos naugatuck, potatuck, weantinock). É unha lingua morta dende finais do século XIX, aínda que Frank T. Siebert, Jr., foi quen de rexistrar unhas poucas palabras unquachog dunha anciá en 1932.

## Alfabeto 
* a – 
* â – 
* ch – 
* h – 
* i – 
* k – 
* m – 
* n – 
* o – 
* ô – 
* p – 
* r – 
* s – 
* sh – 
* t – 
* u – 
* w – 
* y – 

## Notas 
## Véxase tamén 
### Bibliografía 
*  (2007). "The Dialectology of Southern New England Algonquian." In *Papers of the 38th Algonquian Conference*, ed. H. C. Wolfart. Winnipeg: University of Manitoba, pp.&nbsp;81–127
*  (1978). "Eastern Algonquian Languages." In *Northeast*, ed. Bruce G. Trigger. Vol. 15 of *Handbook of North American Indians*, ed. William C. Sturtevant. Washington, D.C.: Smithsonian Institution, pp.&nbsp;70–77
*  (1999). *The Languages of Native North America*. Cambridge: Cambridge University Press
* "Quiripi (Quinnipiac, Unquachog, Wampano, Naugatuck, Mattabesic)." Native American Language Net
* "Quiripi language, alphabet, and pronunciation." Omniglot
*  (1980). *Some Helps for the Indians 1658 Bilingual Catechism*, reprinted in "Language and Lore of the Long Island Indians," *Readings in Long Island Archaeology and Ethnohistory*, Vol. IV. Stony Brook, NY: Suffolk County Archaeological Association
*  (1997). "Resurrecting Wampano (Quiripi) from the Dead: Phonological Preliminaries." *Anthropological Linguistics* (39)1:1–59
*  (1978). "Indians of Southern New England and Long Island: Early Period." In *Northeast*, ed. Bruce G. Trigger. Vol. 15 of *Handbook of North American Indians*, ed. William C. Sturtevant. Washington, D.C.: Smithsonian Institution, pp.&nbsp;160–176

### Ligazóns externas 
* OLAC resources in and about the Quiripi language 
* Quiripi language
AC-556

A **AC-556** (na provincia da Coruña), coñecida como a **Variante de Ribeira**, é unha estrada da Rede Primaria Básica da Xunta de Galicia que está na localidade de Ribeira desde o norte ata o sur desta mesma localidade; situada no concello de Ribeira. Ten unha lonxitude de 3,19 quilómetros (en proxecto) dos cales 233 metros esta en servizo actualmente, e iníciase nun cruzamento coa DP-7301 no norte de Ribeira e finaliza no sur de Ribeira.

## Historia e proxecto 
En maio de 2023, iniciaron as primeiras obras da Variante de Ribeira, co subtreito do treito III duns 233 metros (desde a rotonda da DP-7305 ata a Aldea de Fafián) e púxose en servizo, o 31 de outubro de 2024.

O resto dos treitos esta en fase de proxecto ou proxecto aprobado de forma definitivamente (pendente de proxecto de construción por falta de información), polo que aprobaron en novembro de 2021, a DIA da Variante de Ribeira e aprobaron o proxecto de trazado e o estudo de impacto ambiental, en agosto de 2022.

Na actualidade segue pendente da licitación de obras dos restos dos treitos para completar toda a variante, dependendo dos orzamentos da Xunta de Galicia.

## Notas
Ganesha (homónimos)

**Ganesha** é unha deidade hindú do intelecto e da sabedoría. 

**Ganesha**, **Ganesh**, **Gaṇeśa** e **Ganesan**, son ademais nomes e apelidos de numerosas persoas do subcontinente indio e sur de Asia, como **Raja Ganesha** (gobernador de Bengala do s. XV), **Gaṇeśa Daivajna** (astrónomo do século XVI) etc. 

Tamén poden referirse a:

## Deidades e representacións 
* **Lord Ganesh** - outro nome de **Vinayaki**. Tamén é chamada **Stri Ganesha** (Ganesha feminina) e polos budistas **Ganapatihridaya** (corazón de Ganesha).
* Moitas estatuas e ídolos reciben o nome de **Ganesh**, entre eles **Khairatabad Ganesh**, en Hyderabad.

## Música 
* ***Ganesh*** (álbum), un álbum de 1997 de Aka Moon
* **Ganes** grupo musical en lingua ladina.

## Audiovisual 
* ***Ganesh*** (filme de 1998), unha película india en telugu.
* ***Ganesh*** (filme de 2009), unha película india en telugu.
* ***Ganeshana Maduve***, película en lingua kannará.
* **Ganesha**, un personaxe de ficción da serie *Bloody Roar,* con corpo humano e cabeza de elefante, en referencia á deidade **Ganesha**, pero só con dous brazos, en contra da iconografía hindú. 
* ***My friend Ganesha*** e ***Bal Ganesh*** un filme indio e serie de TV de 2007 sobre a deidade.

## En xeografía 
* **Ganesh Himal**, unha cordilleira de Asia.
* **Ganesa Macula**, unha característica escura de Titán, lúa de Saturno.

## Bioloxía 
* ***Ganesa*** (gasterópodo), un xénero de caracois mariños da familia *Turbinidae*.
* ***Ganesha*** (ctenóforo), un xénero de radiados.
* **Ganesha** (psicodélico), 2,5-dimetoxi-3,4-dimetilanfetamina, unha droga alucinóxena.
Lingua nanticoke

A **lingua nanticoke** é unha lingua algonquina morta falada outrora por varios pobos indíxenas que habitaban os territorios dos actuais estados de Delaware e Maryland, nos Estados Unidos. A mesma lingua era falada por varias tribos veciñas, incluíndo os nanticoke, que constituían o cacicado primordial; os choptank, os assateague, e probablemente tamén os piscataway e os doeg. En 1856 foi declarada extinta coa morte de Lydia Clark.

## Nanticoke moderno 
Coa axuda dunha falante nativa de Manitoba, Canadá, Myrelene Ranville, de solteira Henderson, quen fala unha lingua semellante, o anishinaabemowin, un grupo de persoas do pobo nanticoke en Millsboro, Delaware, reuníronse para revivir a lingua en 2007, utilizando a lista de vocabulario de Thomas Jefferson. Había "máis de 150 anos dende que tivo lugar a última conversa en manticoke". A Asociación India de Nanticoke tamén levou a cabo esforzos semellantes mediante a colaboración con lingüistas locais. En 2023, publicouse un libro para a revitalización da lingua nanticoke.

## Notas 
## Véxase tamén 
### Bibliografía 
*
Pidgin delaware

O **pidgin delaware** (tamén coñecido como **xerga delaware** ou **xerga dos comerciantes**) foi un pidgin ou lingua auxiliar que se desenvolveu entre falantes de unami delaware e comerciantes e colonos neerlandeses no río Delaware na década de 1620. O comercio de peles na rexión do Atlántico Medio levou aos europeos a interactuar cos grupos nativos locais e, polo tanto, deu un impulso ao desenvolvemento do pidgin delaware. Os neerlandeses estiveron activos no comercio de peles a comezos do século XVII, estabelecendo postos comerciais nos Novos Países Baixos, o nome do territorio neerlandés do Atlántico Medio, e intercambiando produtos comerciais por peles.

As linguas pidgin xorden das interaccións entre falantes de dúas ou máis linguas que non son bilingües na lingua do outro grupo. As linguas pidgin normalmente teñen unha sintaxe moi simplificada, un vocabulario limitado e non son aprendidas como primeira lingua polos seus falantes. As palabras adoitan ter significados moi xerais pero non levan máis dun concepto de significado e non teñen o tipo de complexidade estrutural que se atopa habitualmente en moitas linguas.

## Outros pidgins algonquinos 
O pidgin delaware é só unha das moitas linguas pidgin que xurdiron na costa atlántica debido ao contacto entre falantes de linguas algonquinas e europeos. Aínda que os rexistros son fragmentarios, está claro que moitos indios usaban variedades de inglés pidginizado, e tamén hai fragmentos rexistrados dun pidgin massachusett, unha lingua algonquina oriental falada ao norte do territorio de Delaware no que hoxe é Boston e os seus arredores.

É probable que, como ocorreu co pidgin delaware, os europeos que aprenderon outros pidgins locais tiñan a impresión de que estaban a usar a lingua indíxena real.

## Notas 
## Véxase tamén 
### Outros artigos 
* Pidgin massachusett
### Bibliografía 
* Goddard, Ives. 1977. "Some early examples of American Indian Pidgin English from New England." *International Journal of American Linguistics* 43: 37–41.
* Goddard, Ives. 1997. "Pidgin Delaware." Sarah G. Thomason, ed., *Contact Languages: A Wider Perspective,* pp.&nbsp;43–98. Amsterdam: John Benjamins Publishing Company.
* Goddard, Ives. 1999. "The use of pidgins and jargons on the east coast of North America." Edward R. Gray and Norman Fiering, eds., *The Language Encounter in the Americas, * pp.&nbsp;61–78. New York: Berghahn Books.
Lingua piscataway

A **lingua piscataway** é unha lingua algonquina morta falada outrora polo pobo piscataway, un cacicado dominante no sur de Maryland e na costa oeste da baía de Chesapeake no momento do contacto cos colonos europeos. O piscataway, tamén coñecida como *conoy* (do etnónimo iroqués para a tribo), considérase un dialecto da lingua nanticoke. Esta designación baséase na escasa evidencia dispoñible para a lingua piscataway. Tamén se cre que a tribo doeg, situada no actual norte de Virxinia, falaba unha variedade da mesma lingua. Estes dialectos eran intermedios entre a lingua indíxena americana lenape falada ao norte desta área (nos actuais Delaware, Nova Jersey, Maryland, Pensilvania, Nova York e Connecticut) e a lingua powhatan, antigamente falada ao sur, no que hoxe é Tidewater Virginia.

[miniatura|dereita|150px|Catecismo católico escrito en piscataway, [Lingua latina|latín e inglés polo misioneiro Andrew White, SJ, ca. 1634–1640. Biblioteca Lauinger, Universidade de Georgetown.]]

## Notas 
## Véxase tamén 
### Bibliografía 
* Mackie, Lisa (2006). *Fragments of Piscataway: A Preliminary Description.* 
* A section of a catechism, probably in the Piscataway language, escrito por Andrew White, S.J.
Racing San Lorenzo

O **Racing San Lorenzo** é un club de fútbol galego do concello de Santiago de Compostela, fundado en 1928. Na tempada 2025-26 xogará no grupo 1 da Primeira Galicia. Xoga como local no campo de fútbol da USC a través dun convenio do club co concello de Santiago. Conta con equipos en distintas categorías de fútbol base, tanto en fútbol 11 como en fútbol 8 e incluso en fútbol sala.

## Historia 
Fundouse en 1928 como **Racing Club San Lorenzo** e rebautizouse logo como **Club Santiago** no 1941, mesmo ano no que debuta na máxima categoría do fútbol rexional galego. Na tempada 1942-43 conseguiu o ascenso á Terceira División e mantívose doce anos nesa categoría. Regresou á terceira na tempada 1956-57 e permaneceu seis tempadas ata de novo descender no 1962, ano no que o club se rebautiza como Racing Club San Lorenzo. Participou na Copa do Xeneralísimo en tres ocasións, nas tempadas 1943-44, 1947-48 e 1948-49.

O club regresou á competición sénior na tempada 2008 na Terceira Galicia. En 2024 ascendeu á Segunda Galicia.

## Tempada a tempada 
### Liga 
|valign="top" width=0%|

|}

## Notas
## Véxase tamén 
### Ligazóns externas 
*
Lingua etchemin

A **lingua etchemin** é unha lingua algonquina morta, pertencente ao subgrupo oriental, que se falou outrora na costa de Maine. O termo *etchemin* pénsase que é unha alteración francesa dunha palabra algonquina para 'canoa' ou unha tradución de *skidijn*, a palabra nativa para os habitantes dos ríos St. John, Passamaquoddy e St. Croix.

O único rexistro coñecido da lingua etchemin é unha lista dos números do un ao dez rexistrada por Marc Lescarbot a comezos do século XVII e publicada no seu libro *The History of New France* (1609). Os números da lista coinciden cos das linguas maliseet-passamaquoddy, abnaki oriental, así como outras linguas do sur de Nova Inglaterra como o wampanoag, mais no seu conxunto non cadran con ningunha outra lingua algonquina. A lingua etchemin desapareceu pouco despois da visita de Lescarbot, e descoñécese que foi da tribo. Todos os outros rexistros lingüísticos chamados 'etchemin', baixo unha análise máis detallada, parecen ser a veciña lingua maliseet-passamaquoddy.

## Notas 
## Véxase tamén 
### Bibliografía 
* Linguist List entry for Etchemin 
* Native-languages.org 
* OLAC resources in and about the Etchemin language
Lingua maliseet-passamaquoddy

A **lingua maliseet-passamaquoddy** é unha lingua algonquina falada polos pobos wolastoqey e passamaquoddy ao longo da fronteira entre Maine, nos Estados Unidos e Novo Brunswick, no Canadá. A lingua conta con dous dialectos principais: o maliseet, que se fala no val do río Saint John en Novo Brunswick; e o passamaquoddy, falado no val do St. Croix no leste de Maine. Porén, os dous dialectos difiren só lixeiramente, principalmente na súa fonoloxía. Estes pobos indíxenas falaban amplamente maliseet-passamaquoddy nestas áreas ata que na época posterior á segunda guerra mundial, os cambios no sistema educativo e o aumento do matrimonio fóra da comunidade falante provocaron unha gran diminución no número de nenos que aprenderon ou usan habitualmente a lingua. Como resultado, hoxe en día, tanto no Canadá coma nos Estados Unidos, só hai 600 falantes de ambos os dialectos, e a maioría dos falantes son adultos maiores. Aínda que a maioría da xente máis nova non pode falar a lingua (especialmente o dialecto passamaquoddy), hai un interese crecente por ensinar a lingua nas clases comunitarias e nalgunhas escolas. O maliseet-passamaquoddy está clasificado como en perigo severo polo Libro Vermello das Linguas Ameazadas da UNESCO.

## Notas 
## Véxase tamén 
### Ligazóns externas 
* Passamaquoddy-Maliseet Language en Native Languages 
* Passamaquoddy-Maliseet Dictionary from the Mi'kmaq-Maliseet Institute, University of New Brunswick (includes sound files with the pronunciation of the entry words, videos of native speakers' conversations including the entry words, and detailed grammatical charts) 
* Chamberlin, Montague (1899). *Maliseet Vocabulary*. (Cambridge, MA: Harvard Cooperative Society). 
* 
* OLAC resources in and about the Maliseet-Passamaquoddy language 
* ELAR archive of Passamaquoddy-Maliseet 
* Pronouncing Passamaquoddy-Maliseet
Lingua algonquina de Carolina

A **lingua algonquina de Carolina** (tamén coñecida como pamlico ou croatoan) é unha lingua algonquina morta, pertencente ao subgrupo oriental, que se falou outrora en Carolina do Norte, nos Estados Unidos.

## Tradución ao inglés 
[miniatura|dereita|150px|[Thomas Harriot traduciu e aprendeu a lingua algonquina de Wanchese e Manteo.]]
En 1584 Walter Raleigh enviou a primeira dunha serie de expedicións á illa de Roanoke para explorar e finalmente asentarse no Novo Mundo. Os primeiros encontros cos nativos foron amigables e, malia as dificultades de comunicación, os exploradores puideron persuadir a "dous dos salvaxes, cuxos nomes eran Wanchese e Manteo" para acompañalos na viaxe de regreso a Londres, co fin de que os ingleses soubesen as condicións do Novo Mundo que explorara e cal podería ser a utilidade do territorio para eles.

Unha vez levados a Inglaterra, os dous indios rapidamente provocaron sensación na corte. A prioridade de Raleigh, porén, non era a publicidade senón a intelixencia sobre a súa nova terra de Virxinia, e restrinxiu o acceso aos seus exóticos acompañantes, asignando ao brillante científico Thomas Harriot o traballo de descifrar e aprender a lingua algonquina de Carolina, usando un alfabeto fonético da súa propia invención para efectuar a tradución.

## Linguas relacionadas 
[dereita|200px|miniatura|Acuarela de [John White (colono)|John White dos indios roanoke]]
O algonquino de Carolina forma parte do mesmo grupo de linguas ca o powhatan ou algonquino de Virxinia, unha lingua morta do subrupo oriental da familia algonquina, que á súa vez forma parte das linguas álxicas.

## Notas 
## Véxase tamén 
### Outros artigos 
* Lingua powhatan
### Bibliografía 
*
* Feest, Christian. 1978. "Virginia Algonquin." Bruce Trigger, ed., *Handbook of North American Indians. Volume 15. Northeast,* pp.&nbsp;253–271. Washington: Smithsonian Institution.
* Lovgren, Stefan. 2006. "'New World' Film Revives Extinct Native American Tongue", *National Geographic News*, 20 de xaneiro de 2006.
* Marianne Mithun. 1999. *The Languages of Native North America*. Cambridge Language Family Surveys.  Cambridge:  Cambridge University Press.
* Frank Siebert.  1975.  "Resurrecting Virginia Algonquian from the dead:  The reconstituted and historical phonology of Powhatan," *Studies in Southeastern Indian Languages*.  Ed. James Crawford.  Athens:  University of Georgia Press. Pages 285-453.
*Kupperman, Karen Ordahl.  *Indians and English: Facing Off in Early America*.  Ithaca: Cornell University Press, 2000.
*Mancall, Peter C.  ''Hakluyt's Promise: An Elizabethan's Obsession for an English America*.  New Haven: Yale University Press, 2007.
*Milton, Giles, *Big Chief Elizabeth – How England's Adventurers Gambled and Won the New World'', Hodder & Stoughton, Londres (2000)
*Vaughan, Alden T. "Sir Walter Raleigh's Indian Interpreters, 1584-1618."  The William and Mary Quarterly  59.2 (2002): 341-376.

### Ligazóns externas 
* Consultado en decembro de 2012
*OLAC resources in and about the Carolina Algonquian language 
*OLAC resources in and about the Lumbee language 
*OLAC resources in and about the Pamlico language
Lingua sauk

O **sauk** é considerado tanto un dialecto da lingua fox como unha lingua distinta, unha das moitas linguas agonquinas. Está moi relacionado cos dialectos que falan os meskwaki e os kickapoo. Cada un dos dialectos contén arcaísmos e innovacións que os distinguen entre eles. O sauk e o meskwaki parecen ser os máis emparentados dos tres, o que reflicte a longa relación entre os pobos. Considérase que Sauk é mutuamente intelixible, ata certo punto, coa lingua fox. O sauk ten tan poucos falantes que se considera unha lingua en perigo de extinción, como moitas outras nativas de América do Norte. O sauk está clasificado como en perigo crítico polo Libro Vermello das Linguas Ameazadas da UNESCO.

Na súa propia lingua, os sauk chamáronse outrora a si mesmos  [a-'sak-i-wa-ki], "xente da desembocadora". O pobo sauk ten un silabario propio para a súa lingua. Publicaron un libro introdutorio en 1975, baseado nun silabario "tradicional" que existía en 1906. Ao redor de 1994 propúxose unha nova ortografía para axudar ao renacemento da lingua. O antigo silabario estaba dirixido aos xa falantes nativos de sauk; a ortografía máis recente foi desenvolvida para falantes nativos de inglés, xa que moitos sauk crecen co inglés como primeira lingua.

En 2005, publicouse *A Concise Dictionary of the Sauk Language* usando a ortografía estándar algonquina.

En 2012, Shawnee High School de Shawnee, Oklahoma, comezou a ofrecer un curso de lingua sauk.

## Notas 
## Véxase tamén 
### Outros artigos 
* Lingua fox
### Bibliografía 
* Bloomfield, Leonard. 1925. "Notes on the Fox Language." *International Journal of American Linguistics* 3:219-32.
* Cowan, William 1991. "Observations Regarding Fox (Mesquakie) Phonology". *Papers of the Twenty-Second Algonquian Conference*.
* Dahlstrom, Amy. (N.d.). *Meskwaki Syntax (Manuscript)*. Consultado en https://lucian.uchicago.edu/blogs/adahlstrom/publications-2/selected-manuscripts/meskwaki-syntax-book
* Voorhis, Paul H. 1974.  *Introduction to the Kickapoo Language*, Bloomington: Indiana University Press.
Lingua kickapoo

A **lingua kickapoo** (cuxo autoglotónimo é ) é considerada tanto unha lingua distinta como un dialecto da lingua fox, coa que ten un alto grao de intelixibilidade mutua, así como coas variedades sauk e meskwaki. A lingua clasifícase no subgrupo central das linguas algonquinas. O kickapoo está clasificado como en perigo severo polo Libro Vermello das Linguas Ameazadas da UNESCO.

## Recuperación da lingua 
miniatura|Membros do pobo kickapoo construíndo unha casa de inverno na vila de Nacimiento Coahuila, México, 2008.
En 1985, a escola da nación kickapoo en Horton, Kansas, comezou un programa de inmersión lingüística para os cursos de primaria para revivir o ensino e o uso da lingua kickapoo no xardín de infancia ata o 6º curso. Os esforzos na educación lingüística continúan na maioría dos sitios de poboación kickapoo.

En 2010, o programa "Head Start" na reserva kickapoo de Texas, que ensina a lingua kickapoo, converteuse na "primeira escola nativa americana en conseguir a certificación do proxecto Texas School Ready! (TSR)". Malia estes esforzos, non hai nenos que sexan falantes de kickapoo como primeira lingua, xa que optan por falar inglés. recordings, e un vocabulario da lingua dispoñibles para a xente que queira aprender a lingua.

Tamén en 2010, o Instituto Nacional de Antropoloxía e Historia de México participou na elaboración dun alfabeto kickapoo. Os kickapoo en México son coñecidos pola súa lingua a base de asubíos.

## Na cultura popular 
A lingua kickapoo e membros da tribo kickapoo apareceron no filme *The Only Good Indian* (2009), dirixido por Greg Wilmott e protagonizado por Wes Studi. A historia baséase nos nenos nativos americanos que foron obrigados a asistir a un internado indio, onde se viron obrigados a falar inglés e abandonar as súas prácticas culturais.

## Sistema de escrita 
En 1974, Paul Voorhis desenvolveu un alfabeto kickapoo que foi revisado en 1981. O Programa de Desenvolvemento da Lingua Kickapoo de Oklahoma emprega unha nova ortografía.

## Notas 
## Véxase tamén 
### Outros artigos 
* Lingua fox
The Only Good Indian

***The Only Good Indian*** é un filme estadounidense de 2009 dirixido por Kevin Willmott.

## Sinopse 
A historia está ambientada en Kansas a comezos do século XX. Un rapaz kickapoo (intepretado por Winter Fox Frank) é secuestrado da súa familia e obrigado a asistir a un internado indio distante, deseñado para acadar a asimilación cultural dos nativos americanos na sociedade branca dominante. Cando escapa para volver coa súa familia, Sam Franklin (Wes Studi), un cazarrecompensas de orixe cherokee, é contratado para atopalo e devolvelo á escola.

Franklin, un antigo explorador indio para o exército dos Estados Unidos, renunciou á súa herdanza nativa. Adoptou o modo de vida do home branco, crendo que é a única forma de sobrevivir dos indios. Ao longo do camiño, un tráxico incidente impulsou á antiga némese de Franklin, o sheriff Henry McCoy (J. Kenneth Campbell), o "combatente indio", a perseguir tanto a Franklin como ao neno.

O filme presenta tanto a lingua kickapoo como membros do pobo kickapoo.

## Personaxes 
* Wes Studi como Sam Franklin
* J. Kenneth Campbell como Sheriff Henry McCoy
* Winter Fox Frank como Charlie
* Paul Butler como Harkin
* Thirza Defoe como Sally
* Christopher Wheatley como Mean Joe
* Laura Kirk como Miss Harris
* Delanna Studi como Aquene

## Rodaxe 
O filme rodouse case na súa totalidade en Kansas, sendo a única excepción unha escena no Parque Estatal Ha Ha Tonka de Misuri, con localizacións en Monument Rocks e Fort Larned. A rodaxe tivo lugar entre 2007 e 2008.

## Acollida 
Estreouse no Festival de Cinema de Sundance de 2009, proxectado posteriormente noutros festivais de cinema.O filme valeulle a Willmott a honra de "Mellor director" no Festival de Cinema Indio Americano, así como mellor interpretación para Wes Studi e Winter Fox Frank no seu debut como o mozo kickapoo.

Robert W. Butler da *Kansas City Star* considerou que Wilmott tivo boas intencións pero non se decatou do alcance da historia revisionista. Ao público gustoulle o filme mais non tivo unha ampla distribución. *The Hollywood Reporter* eloxiou a interpretación de Studi.

Travis Keune, nunha recensión do filme no Festival de Cinema de Saint Louis, dixo que comezou cunha gran premisa e, aínda que a execución foi defectuosa, pagaba a pena vela.

## Notas
Broken oghibbeway

O ***broken oghibbeway*** foi un pidgin ou lingua auxiliar derivada da lingua ojibwa que se usou durante a era do comercio de peles norteamericano nos vales dos ríos Wisconsin e Mississippi. Os datos sobre a lingua foron recollidos durante a década de 1820 en Prairie du Chien, Wisconsin por Edwin James, un médico e naturalista, que tamén deu o seu nome ao pidgin. Foi descrita como "...unha lingua cun vocabulario restrinxido extraído do dialecto de Otava do ojibwa con algunhas palabras da lingua fox, outra lingua algonquina da rexión, e con morfoloxía ojibwa reestruturada e reducida, mais non ausente".

James recoñeceu que o broken oghibbeway era diferente da variedade de ojibwa que se falaba no Territorio de Wisconsin. Sinalou que "... é o dialecto empregado polos comerciantes e os mestizos para falar cos menominee e winnebago, e tamén moitos dos síux, sauks e fox".

## Notas 
## Véxase tamén 
### Outros artigos 
* Pidgin delaware
Lingua chippewa

A **lingua chippewa** (cuxo nome nativo é , que quere dicir 'a lingua dos anishinaabe', ou  ('a lingua dos ojibwa') Representa a variedade sur da lingua ojibwa. O chippewa forma parte da familia lingüística algonquina e é un continuo dialectal do ojibwa (que inclúe as linguas ottawa, algonquina e oji-cree), que á súa vez están estreitamente relacionadas coa lingua potawatomi. Fálase nas beiras sur do lago Superior e nas áreas cara ao sur e oeste do lago Superior en Míchigan e o sur de Ontario. O chippewa está clasificado como en perigo severo polo Libro Vermello das Linguas Ameazadas da UNESCO.

Hai unha gran cantidade de variación na lingua. Algunhas das variacións son causadas polo patrimonio étnico ou xeográfico, mentres que outras prodúcense de persoa a persoa. Non existe unha única estandarización da lingua xa que existe como un continuo dialectal, segundo Nichols: "Existe como unha cadea de variedades locais interconectadas, denominadas convencionalmente dialectos".

## Notas 
## Véxase tamén 
### Bibliografía 
* 
** 
* 
* 
* 
* 
* 
*